Torzijska vaga
<s>Torzijska vaga je vaga kojom se iznos neke sile određuje putem zakretnoga momenta torzije (uvijanje) napete niti (konstruirao Charles-Augustin de Coulomb, 1777.).</s><s>Sastoji se od okomite, na jednom kraju učvršćene metalne niti, na drugom kraju koje je obješena transverzalna šipka kao kod torzijskoga njihala.</s><s>Za male zakrete šipke sila je razmjerna (proporcionalna) kutu uvijanja ili torzije.</s><s>Tom je vagom Coulomb 1785. eksperimentalno utvrdio zakon privlačenja električnih naboja (Coulombov zakon), a nešto kasnije (1798.) je Henry Cavendish sličnom vagom vlastite konstrukcije odredio gravitacijsku konstantu.</s>

<s>Coulombov zakon</s>

<s>Djelovanje elektrostatičke sile opisano je u Coulombovom zakonu, premda je ovisnost elektrostatičke sile o kvadratu udaljenosti bila ustanovljena i ranije, no nije objavljena.</s><s>U svojim pokusima Coulomb je koristio tzv. torziono njihalo, preteču torzione vage, napravu koja je mogla detektirati i usporediti vrlo male sile.</s><s>Coulombov zakon u skalarnom obliku govori:</s>

<s>Cavendishov pokus</s>

<s>Gravitacijska konstanta se pojavljuje u Newtonovom zakonu gravitacije, ali nije izmjerena do 1798, ili 71 godinu nakon Newtonove smrti, kada ju je izmjerio Henry Cavendish (Philosophical Transactions 1798.).</s><s>Cavendish je izmjerio G implicitno, koristeći torzijsku vagu koju je izumio geolog John Mitchell.</s><s>On je koristio horizontalnu torzijsku gredu sa olovnim loptama čiju je tromost (u odnosu sa torzijskom konstantom) mogao izmjeriti mjereći vrijeme oscilace grede.</s><s>Njihova slaba privlačnost prema ostalim loptama postavljenim uzduž grede bila je prepoznatljiva po progibu koji je stvarala.</s><s>Cavendishova namjera zapravo nije bila mjerenje gravitacijske konstante, već mjerenje Zemljine gustoće u odnosu na vodu, kroz precizno znanje o gravitacijskim interakcijama.</s>

<s>Preciznost izmjerene vrijednosti G se samo skromno povećala od originalnog Cavendishovog eksperimenta.</s><s>G je dosta težak za izmjeriti, jer je gravitacija dosta slabija od ostalih osnovnih sila, i eksperimentalna oprema ne može biti odvojena od gravitacijskog utjecaja ostalih tijela.</s><s>Dalje, gravitacija nema ustanovljen odnos prema ostalim fundamentalnim silama, tako da se ne čini moguće izračunati je indirektno iz drugih konstanti koje se mogu računati s većom preciznošću, kao što se radi u ostalim područjima fizike.</s><s>Objavljene vrijednosti G-a su varirale poprilično široko, i neka nedavna mjerenja visoke preciznosti su, u biti, međusobno isključiva.</s>

<s>Izvori</s>

<s>Mjerni instrumenti</s>

